Diari Oficial de la Generalitat Valenciana


Sumari del DOGV 2893, del 19-12-1996 (1996/840381)

RESOLUCIÓ de 29 d'abril de 1996, de la Direcció General de Qualitat Ambiental, per la qual es publica la declaració d'impacte ambiental següent.
------------------------------------------------------------------------------------------------------------------------------------------------

### Dades del document

Número de DOGV
:   2893

Data del DOGV
:   19-12-1996

Secció del DOGV
:   ALTRES DISPOSICIONS

Número del document
:   1996/840381


Data del document
:   11-04-1996

Organisme emissor
:   Conselleria d'Agricultura i Medi Ambient

Tipus de document
:   Resolució

RESOLUCIÓ d'11 d'abril, de la Direcció General de Qualitat Ambiental, per la qual es publica la declaració d'impacte ambiental següent.  
Vist l'expedient 076/95-AIA sobre el projecte de Línia aèria d'alta tensió, 20 kv, al llogaret d'Otonel del terme municipal de Cortes de Pallás (València), el promotor del qual és l'Ajuntament de Cortes de Pallás.  
Vist que l'estudi d'impacte ambiental va ser presentat per la part promotora al mateix temps que era presentat al Servei Territorial d'Indústria i Energia de la Conselleria d'Indústria i Comerç, organisme amb competència substantiva.  
El llogaret d'Otonel es proveïa d'energia elèctrica mitjançant una línia aèria de 12'3 kv de propietat municipal, construïda sobre rolls de fusta, fa més de 25 anys. La línia va quedar destruïda durant els incendis forestals ocorreguts al mes de juliol de 1994 i va deixar sense subministrament el llogaret. La nova línia projectada discorre entre les muntanyes del Naranjero i Puntal de la Partición i té una longitud total de 2.230 metres.  
Vist que s'ha consultat la Direcció General de Patrimoni Artístic de la Conselleria de Cultura i Educació, Direcció Territorial de Medi Ambient a València i Direcció General del Medi Natural de la Conselleria d'Agricultura i Medi Ambient.  
Com a resultat d'aquestes consultes s'han rebut els següents informes:  
Direcció General de Patrimoni Artístic:  
- Unitat d'Inspecció de Patrimoni: "... es comprova que el llogaret d'Otonel s'estén als peus de les restes del castell del mateix nom, el qual, per la disposició addicional segona de la Llei 16/85 de Patrimoni Històric Espanyol, es pot qualificar com a bé d'interés cultural, per la qual cosa s'haurà de ser respectuós amb les restes quant a la col·locació i el tractament dels elements que poden ser pertorbadors, com ara les torres i l'afecció al C.T. D'altra part, en cas que hi apareguen restes de possible interés, s'atendrà allò disposat en l'article 44 de la Llei 16/85 de Patrimoni Històric Espanyol".  
- Unitat Tècnica d'Arqueologia: "...Vist el projecte, i consultat l'inventari de Béns Etnològics de la Comunitat Valenciana, es comprova que no està realitzat el corresponent a aquest terme municipal, però ateses les característiques del projecte no sembla que aquest puga afectar el patrimoni etnològic".  
- Arqueòleg inspector: "...Que en relació amb l'article tercer de la Llei 2/1989, en els arxius d'aquesta direcció general no hi ha antecedents de tipus arqueològic sobre el lloc proposat per a les instal·lacions de referència que pogueren veure's afectats per les obres. Aquesta inspecció considera que s'ha de sol·licitar a l'Ajuntament de Cortes de Pallás l'aportació d'allò disposat en l'article 2.4 de la Llei 2/1989, de 3 de març, d'Impacte Ambiental".  
Vist que de la Direcció General del Medi Natural s'ha remés l'informe que de forma succinta indica:   
"...Ateses les característiques de la infraestructura que s'ha d'instal·lar, l'única alteració important sobre la fauna i la flora seria la relativa a l'avifauna existent, (principalment és zona de influència de nius d'àguila reial), els danys de la qual es deurien a electrocució i per col·lisió contra els cables. Per tant, s'hauran d'exigir les mesures correctores oportunes perquè ocórreguen les causes mencionades. Destaquen les mesures correctores en la zona d'acampada d'avifauna protegida i mantenir una separació entre conductors suficient per a l'envergadura de les àguiles amb les ales obertes. Una altra mesura que s'ha de prendre en compte seria la instal·lació complementària de senyals òptiques per a evitar col·lisions, com també una grossària suficient dels cables pels mateixos motius. Seria aconsellable que les obres transcorregueren fora del període de febrer a juny, corresponent a la nidificació i cria.  
Durant el temps que transcórreguen les obres, s'hauria d'actuar molestant el menys possible les poblacions de cabra salvatge i mufló existents en l'àrea d'actuació.  
Així mateix es recorda que s'hauran de prendre les mesures oportunes per a evitar l'inici i la propagació d'incendis forestals".  
Vist que s'ha rebut de la Direcció Territorial d'Indústria i Energia la documentació formada pel projecte tècnic, estudi d'impacte ambiental i resultat de la informació pública. L'anunci ha sigut publicat en el Butlletí Oficial de la Província núm. 44 de 21 de febrer de 1996. Durant el període d'informació pública no s'hi han presentat reclamacions, segons un escrit del director territorial.  
Vist que l'estudi d'impacte ambiental indica que l'efecte de l'actuació sobre la vegetació és mínim i es reduirà a la retirada de la capa vegetal en els punts de suport de la línia projectada. En concret, serien 24 suports amb dimensions, aproximadament, d'1 m2. En la zona d'actuació no hi ha arbres i els matollars estan cremats pels incendis recents. Per consegüent, no es considera convenient la preparació d'un tallafocs.  
Quant a l'afecció de l'estesa sobre les aus, els suports de la línia disposaran d'aïlladors suspensos de qualitat i les biguetes ampliades proporcionaran una distància mínima entre conductors d'1'835 metres per als suports de bagueta tipus P i 2'012 metres per als suports de gelosia tipus C. Aquesta distància es considera suficient per a evitar l'electrocució de les rapaces que puguen sobrevolar la zona (àguiles, brúfols, xoriguers...).  
Quant a l'afecció al paisatge, encara que la zona d'actuació es troba a la Reserva Nacional de Caça de Cortes La Muela, l'existència de tres aprofitaments hidràulics al voltant i les seues corresponents línies elèctriques d'alta tensió, fa que l'impacte que la línia projectada poguera tenir sobre el paisatge siga compatible.  
Vist que les mesures correctores previstes en l'estudi, apart dels aïlladors suspesos i les distàncies entre conductors esmentades, seran:  
- Les excavacions per a la cimentació dels suports de la línia es realitzaran manualment per a reduir el moviment de terres.  
- Els materials sobrants, uns 28 m3 de terreny rocós, es reposaran en els camins pròxims al llogaret d' Otonel, a peu de camí, on siga possible per absència de pendent.  
Atès que, a més de les mesures correctores previstes, i donada la importància de l'àrea on s'enclava l'actuació, Reserva de Caça Cortes La Muela, s'aplicaran les següents:  
- En els suports d'alineació es mantindrà una distància de 0'75 metres entre el conductor i la zona de posada sobre la bigueta.  
- En els suports d'ancoratge, angle, fi de línia i, en general, aquells amb cadena d'aïlladors horitzontal haurà d'haver-hi una distància mínima accessible de seguretat entre la zona de posada i el conductor d'1 metre.  
- Així mateix, no s'instal·laran ponts fluixos no aïllats per damunt del travesser i capçaleres de pal.  
- Per a evitar els efectes de col·lisió de les aus sobre els cables, es procedirà a la seua senyalització mitjançant balises salvaocells situades a portell a una distància de 10 metres.  
- Per a la instal·lació dels suports no s'obriran camins d'accés.  
- Una vegada finalitzades les obres, es recolliran els enderrocs i restes de materials resultants i es traslladaran a un abocador controlat.  
- Restauració i regeneració de les àrees alterades com a resultat de les obres i zones d'amuntegament de material.  
Atès que el projecte examinat constitueix un dels supòsits fàctics en els quals resulta preceptiva la formulació d'una declaració d'impacte ambiental amb caràcter previ a la resolució administrativa que s'adopte per a l'aprovació definitiva de l'esmentat projecte, segons es desprèn de l'article 5é de la Llei d'Impacte Ambiental i concordants del reglament que la desenvolupa.  
Atès que en l'expedient s'han observat els tràmits previstos en el Decret 162/90, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions aplicables.  
Atès que l'article 5é de la Llei 2/1989 estableix que correspon a l'òrgan ambiental la declaració d'impacte ambiental dels projectes als quals s'aplique aquesta llei.  
Atès que el Reglament Orgànic i Funcional de la Conselleria d'Agricultura i Medi Ambient, aprovat pel Decret 22/1996, de 5 de febrer de 1996, del Consell de la Generalitat Valenciana atribueix a la Direcció General de Qualitat Ambiental la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent declaració d'impacte ambiental.  
Primer  
Estimar acceptable, a l'únic efecte ambiental, el projecte de Línia aèria d'alta tensió, 20 kv, al llogaret d'Otonel del terme municipal de Cortes de Pallás (València), el promotor del qual és l'Ajuntament de Cortes de Pallás, atenent allò disposat en l'estudi d'impacte ambiental, al compliment de les mesures correctores proposades i en aquest i al compliment de les següents condicions:  
- En els suports d'alineació es mantindrà una distància de 0'75 metros entre el conductor i la zona de posada sobre la bigueta.  
- En els suports d'ancoratge, angle, fi de línia i, en general, aquells amb cadena d'aïlladors horitzontal haurà d'haver-hi una distància mínima accessible de seguretat entre la zona de posada i el conductor d'1 metre.  
- Així mateix, no s'instal·laran ponts fluixos no aïllats per damunt del travesser i capçaleres de pal.  
- Per a evitar els efectes de col·lisió de les aus sobre els cables, es procedirà a la seua senyalització mitjançant balises salvaocells situades a portell a una distància de 10 metres.  
- Per a la instal·lació dels suports no s'obriran camins d'accés.  
- Una vegada finalitzades les obres es recolliran els enderrocs i restes de materials resultants a un abocador controlat.  
- Restauració i regeneració de les àrees alterades com a resultat de les obres i zones d'amuntegament de material.  
Segon  
Notificar a les persones interessades que contra aquesta resolució, pel fet de ser un acte de tràmit que no posa fi al procediment ni produeix indefensió, no es pot interposar cap recurs, sense perjudici d'utilitzar els mitjans que en defensa del seu dret estimen pertinents.  
Tercer  
Publicar en el Diari Oficial de la Generalitat Valenciana aquesta declaració d'impacte ambiental.  
València, 11 d'abril de 1996.- La directora general de Qualitat Ambiental: Gloria Arnandis Boix.